นิกเกอิปิดเช้าลบ 76.54 จุด วิตกเหตุระเบิดรถไฟใต้ดินรัสเซีย
นิกเกอิปิดเช้าลบ 76.54 จุด วิตกเหตุระเบิดรถไฟใต้ดินรัสเซีย
4 เม.ย. 2560

ดัชนีนิกเกอิตลาดหุ้นโตเกียวปิดภาคเช้าปรับตัวลงในวันนี้ โดยดัชนีนิกเกอิปิดภาคเช้าลดลง 76.54 จุด หรือ 0.40% แตะที่ 18,906.69 จุด เนื่องจากนักลงทุนวิตกกังวลหลังจากเกิดเหตุลอบวางระเบิดที่รถไฟใต้ดินเมืองเซนต์ปีเตอร์สเบิร์กของรัสเซียเมื่อวานนี้ ซึ่งส่งผลให้มีผู้เสียชีวิตอย่างน้อย 11 คน
ดัชนีนิกเกอิร่วงลงแตะระดับต่ำสุดในรอบ 2 เดือนในช่วงสั้นๆ เนื่องจากความวิตกกังวลเกี่ยวกับเหตุการณ์โจมตีรถไฟใต้ดินในเมืองเซนต์ปีเตอร์สเบิร์กของรัสเซียเมื่อวานนี้ ซึ่งส่งผลให้มีผู้เสียชีวิตอย่างน้อย 11 คน
หุ้นกลุ่มบริษัทผลิตรถยนต์ร่วงลงในช่วงเช้านี้ หลังจากออโต้ดาต้าเปิดเผยยอดขายรถยนต์ในตลาดสหรัฐปรับตัวลงในเดือนมี.ค. นอกจากนี้ เงินเยนที่แข็งค่าเมื่อเทียบกับดอลลาร์ยังส่งผลให้นักลงทุนลดการลงทุนในสินทรัพย์เสี่ยง
ออโต้ดาต้า คอร์ป ซึ่งเป็นบริษัทวิจัยด้านยานยนต์ของสหรัฐ รายงานว่า ยอดขายรถยนต์ใหม่ในตลาดสหรัฐประจำเดือนมี.ค. ลดลง 1.6% เทียบรายปี สู่ระดับ 1,555,859 คัน ซึ่งเป็นการปรับตัวลงติดต่อกันเดือนที่ 3
ทั้งนี้ หุ้นโตโยต้า มอเตอร์ ร่วงลง 1.1% และหุ้นฮอนด้า มอเตอร์ ดิ่งลง 2.5%
 